节捧册宝封朱聿键为唐王、曾氏为王妃。曾妃年十九，颇知书礼，任内政，王甚暱之。每群臣奏事，曾妃于屏后听之，共决进止；聿键颇严惮焉。崇祯九年丙子八月，京师戒严，朱聿键擅发倡义勤王。事定废为庶人，安置凤阳高墙。至凤阳，陵奄索贿不遂，用祖制墩锁法以困苦之。朱聿键不胜其辱，病几殆；赖曾妃调护惟谨，至刲股以进，乃愈。曾妃性警敏，读书通文，有才能；凡兵马、钱粮悉能记忆，人才贤否辨若列眉。当在高墙时备尝艰苦，每以土及埝土作枕、草荐为褥，毫无怨言；且早晚劝朱聿键无忧，自有昭雪之日。朱聿键病笃，曾妃割股疗之；先帝降旨表